ՀԱՍՏԱՏՎԱԾ Է

Եվրասիական տնտեսական հանձնաժողովի կոլեգիայի   
2023 թվականի նոյեմբերի 21-ի թիվ 162 որոշմամբ

(Եվրասիական տնտեսական հանձնաժողովի կոլեգիայի   
2024 թվականի օգոստոսի 6-ի թիվ 95 որոշման խմբագրությամբ)

ԿԱՐԳ

««Մաքսային տարանցում» մաքսային ընթացակարգին համապատասխան ապրանքների փոխադրումների վերահսկման ընթացքում Եվրասիական տնտեսական միության անդամ պետությունների մաքսային մարմինների միջեւ էլեկտրոնային փաստաթղթերի եւ (կամ) տեղեկությունների փոխանակման ապահովում» ընդհանուր գործընթացին միանալու

# 

# I. Ընդհանուր դրույթներ

1. Սույն կարգը մշակվել է Եվրասիական տնտեսական միության (այսուհետ՝ Միություն) իրավունքի մաս կազմող հետեւյալ ակտերին համապատասխան.

«Եվրասիական տնտեսական միության մասին» 2014 թվականի մայիսի 29-ի պայմանագիր.

Եվրասիական տնտեսական միության մաքսային օրենսգիրք (այսուհետ՝ Օրենսգիրք).

«Եվրասիական տնտեսական միությունում փոխադրումների հետագծման համար նավիգացիոն կապարակնիքների կիրառման մասին» 2022 թվականի ապրիլի 19-ի համաձայնագիր.

Եվրասիական տնտեսական հանձնաժողովի կոլեգիայի 2014 թվականի նոյեմբերի 6-ի «Ընդհանուր գործընթացներն արտաքին եւ փոխադարձ առեւտրի ինտեգրված տեղեկատվական համակարգի միջոցներով իրագործելիս տեղեկատվական փոխգործակցությունը կանոնակարգող տեխնոլոգիական փաստաթղթերի մասին» թիվ 200 որոշում.

Եվրասիական տնտեսական հանձնաժողովի կոլեգիայի 2015 թվականի հունվարի 27-ի «Արտաքին եւ փոխադարձ առեւտրի ինտեգրված տեղեկատվական համակարգում տվյալների էլեկտրոնային փոխանակման կանոնները հաստատելու մասին» թիվ 5 որոշում.

Եվրասիական տնտեսական հանձնաժողովի կոլեգիայի 2015 թվականի ապրիլի 14-ի «Եվրասիական տնտեսական միության շրջանակներում ընդհանուր գործընթացների ցանկի եւ Եվրասիական տնտեսական հանձնաժողովի կոլեգիայի՝ 2014 թվականի օգոստոսի 19-ի թիվ 132 որոշման մեջ փոփոխություն կատարելու մասին» թիվ 29 որոշում.

Եվրասիական տնտեսական հանձնաժողովի կոլեգիայի 2015 թվականի հունիսի 9-ի «Եվրասիական տնտեսական միության շրջանակներում ընդհանուր գործընթացների վերլուծության, օպտիմալացման, ներդաշնակեցման եւ նկարագրման մեթոդակարգի մասին» թիվ 63 որոշում.

Եվրասիական տնտեսական հանձնաժողովի կոլեգիայի 2015 թվականի սեպտեմբերի 28-ի «Եվրասիական տնտեսական միության անդամ պետությունների պետական իշխանության մարմինների՝ միմյանց միջեւ եւ Եվրասիական տնտեսական հանձնաժողովի հետ անդրսահմանային փոխգործակցության ժամանակ էլեկտրոնային փաստաթղթերի փոխանակման վերաբերյալ հիմնադրույթի հաստատման մասին» թիվ 125 որոշում.

Եվրասիական տնտեսական հանձնաժողովի կոլեգիայի 2017 թվականի մայիսի 2-ի «FIFA Ֆուտբոլի աշխարհի 2018 թվականի առաջնության եւ FIFA Կոնֆեդերացիաների 2017 թվականի գավաթի, UEFA Ֆուտբոլի Եվրոպայի 2020 թվականի առաջնության կազմակերպման եւ անցկացման ժամանակ կամ դրանց նախապատրաստվելու համար մարզական միջոցառումների անցկացման ժամանակ օգտագործելու համար նախատեսված օտարերկրյա ապրանքների մաքսային հայտարարագրման եւ ապրանքների տեղափոխման առանձնահատկությունների դասակարգչում փոփոխություն կատարելու մասին» թիվ 43 որոշում.

Եվրասիական տնտեսական հանձնաժողովի կոլեգիայի 2017 թվականի դեկտեմբերի 13-ի ««Մաքսային տարանցում» մաքսային ընթացակարգի կիրառման որոշ հարցերի մասին» թիվ 170 որոշում.

Եվրասիական տնտեսական հանձնաժողովի կոլեգիայի 2017 թվականի դեկտեմբերի 19-ի «Ապրանքների բացթողմանն առնչվող որոշ հարցերի մասին» թիվ 188 որոշում.

Եվրասիական տնտեսական հանձնաժողովի կոլեգիայի 2019 թվականի հոկտեմբերի 29-ի «««Մաքսային տարանցում» մաքսային ընթացակարգին համապատասխան ապրանքների փոխադրումների վերահսկման ընթացքում Եվրասիական տնտեսական միության անդամ պետությունների մաքսային մարմինների միջեւ էլեկտրոնային փաստաթղթերի եւ (կամ) տեղեկությունների փոխանակման ապահովում» ընդհանուր գործընթացի իրագործման կանոնները հաստատելու մասին» թիվ 185 որոշում.

Եվրասիական տնտեսական հանձնաժողովի կոլեգիայի 2023 թվականի մայիսի 30-ի «Տարանցման հայտարարագրի ձեւի եւ դրա լրացման կարգի հաստատման մասին, ինչպես նաեւ Մաքսային միության հանձնաժողովի եւ Եվրասիական տնտեսական հանձնաժողովի կոլեգիայի որոշ որոշումներում փոփոխություններ կատարելու եւ ուժը կորցրած ճանաչելու մասին» թիվ 73 որոշում.

Եվրասիական տնտեսական հանձնաժողովի կոլեգիայի 2023 թվականի օգոստոսի 22-ի «Նավիգացիոն կապարակնիքների կիրառմամբ Եվրասիական տնտեսական միության անդամ պետությունների տարածքներով փոխադրվող ապրանքների (աարտադրանքի) նկատմամբ անդամ պետությունների հսկող մարմինների միջեւ փոխադրման ընթացքում հսկողության ընդունված միջոցների եւ ձեւերի վերաբերյալ տեղեկատվության փոխանակման կարգի մասին» թիվ 130 որոշում․

Եվրասիական տնտեսական հանձնաժողովի կոլեգիայի 2019 թվականի նոյեմբերի 19-ի թիվ «Մաքսատուրքերի, հարկերի վճարման պարտավորության կատարման ապահովման հավաստագրի մասին» 151 որոշում:

# II. Կիրառության ոլորտը

2. Սույն կարգով սահմանվում են ««Մաքսային տարանցում» մաքսային ընթացակարգին համապատասխան ապրանքների փոխադրումների վերահսկման ընթացքում Եվրասիական տնտեսական միության անդամ պետությունների մաքսային մարմինների միջեւ էլեկտրոնային փաստաթղթերի եւ (կամ) տեղեկությունների փոխանակման ապահովում» ընդհանուր գործընթացին (այսուհետ՝ ընդհանուր գործընթաց) (P.CP.01) մասնակցի միանալու դեպքում տեղեկատվական փոխգործակցությանը ներկայացվող պահանջները:

3. Սույն կարգում սահմանված ընթացակարգերը կատարվում են փոխգործակցության մասնակցի կողմից՝ ընդհանուր գործընթացին մասնակցի միանալու դեպքում, այդ թվում` ընդհանուր գործընթացի նոր տարբերակին անցնելիս:

# III. Հիմնական հասկացությունները

4. Սույն կարգի նպատակների համար օգտագործվում են հասկացություններ, որոնք ունեն հետեւյալ իմաստը.

**ինտեգրված տեղեկատվական համակարգի գործունեությունն ապահովելիս կիրառվող փաստաթղթեր՝** Եվրասիական տնտեսական միության շրջանակներում տեղեկատվական-հաղորդակցական տեխնոլոգիաների եւ տեղեկատվական փոխգործակցության մասին արձանագրության (Եվրասիական տնտեսական միության՝ 2014 թվականի մայիսի 29-ի պայմանագրի թիվ 3 հավելված) 30-րդ կետին համապատասխան Եվրասիական տնտեսական հանձնաժողովի կողմից մշակվող եւ հաստատվող տեխնիկական, տեխնոլոգիական, մեթոդական եւ կազմակերպական փաստաթղթեր.

**տեխնոլոգիական փաստաթղթեր՝** Եվրասիական տնտեսական հանձնաժողովի կոլեգիայի՝ 2014 թվականի նոյեմբերի 6-ի թիվ 200 որոշման 1-ին կետով նախատեսված՝ ընդհանուր գործընթացի իրագործման ժամանակ տեղեկատվական փոխգործակցությունը կանոնակարգող տեխնոլոգիական փաստաթղթերի տիպային ցանկում ներառված փաստաթղթեր:

Սույն կարգում օգտագործվող մյուս հասկացությունները կիրառվում են Եվրասիական տնտեսական հանձնաժողովի կոլեգիայի՝ 2023 թվականի նոյեմբերի 21-ի թիվ 162 որոշմամբ հաստատված ««Մաքսային տարանցում» մաքսային ընթացակարգին համապատասխան ապրանքների փոխադրման վերահսկման ընթացքում Եվրասիական տնտեսական միության անդամ պետությունների մաքսային մարմինների միջեւ էլեկտրոնային փաստաթղթերի եւ (կամ) տեղեկությունների փոխանակման ապահովում» ընդհանուր գործընթացի՝ ինտեգրված տեղեկատվական համակարգի միջոցներով իրագործման ժամանակ տեղեկատվական փոխգործակցության կանոնների (այսուհետ՝ Տեղեկատվական փոխգործակցության կանոններ) 4-րդ կետում սահմանված իմաստներով:

IV. Փոխգործակցության մասնակիցները

5. Փոխգործակցության մասնակիցների կողմից ընդհանուր գործընթացին միանալու ընթացակարգերը կատարելիս, այդ թվում` ընդհանուր գործընթացի նոր տարբերակին անցնելիս նրանց դերերը բերված են աղյուսակում:

Աղյուսակ

Փոխգործակցության մասնակիցների դերերը

| Համարը ը/կ | Դերի անվանումը | Դերի նկարագրությունը | Դերը կատարող մասնակիցը |
| --- | --- | --- | --- |
| 1 | Ընդհանուր գործընթացին միացող մասնակիցը կատարում է սույն կարգով նախատեսված միացման ընթացակարգերը |  | ուղարկող կենտրոնական մաքսային մարմին (P.CP.01.ACT.001), նշանակման կենտրոնական մաքսային մարմին (P.CP.01.ACT.002),  միջանկյալ կենտրոնական մաքսային մարմին  (P.CP.01.ACT.003).  նախկինում չպլանավորված մաքսային գործառնություններ կատարող կենտրոնական մաքսային մարմին (P.CP.01.ACT.004).  ապրանքների փոխադրման մասին ծանուցվող կենտրոնական մաքսային մարմին  (P.CP.01.ACT.005).  հավաստագրի գրանցման կենտրոնական մաքսային մարմին  (P.CP.01.ACT.006).  այլ անդամ պետության միջանկյալ կենտրոնական մաքսային մարմին (P.CP.01.ACT.007).  կենտրոնական մաքսային մարմին, որին ենթակա են վճարման մաքսատուրքերը եւ հարկերը  (P.CP.01.ACT.008) |
| 2 | Ադմինիստրատոր | համակարգում է սույն կարգով նախատեսված ընթացակարգերի կատարումը | Եվրասիական տնտեսական հանձնաժողով |

V. Միանալու ընթացակարգի նկարագրությունը

6. Մինչեւ ընդհանուր գործընթացին միանալը ընդհանուր գործընթացին միացող մասնակցի կողմից պետք է կատարվեն ընդհանուր գործընթացի իրագործման եւ տեղեկատվական փոխգործակցության ապահովման համար անհրաժեշտ՝ ինտեգրված տեղեկատվական համակարգի գործունեության ապահովման ժամանակ կիրառվող փաստաթղթերով սահմանված պահանջները, ինչպես նաեւ անդամ պետության ազգային սեգմենտի շրջանակներում տեղեկատվական փոխգործակցությունը կանոնակարգող՝ Միության անդամ պետության (այսուհետ՝ անդամ պետություն) օրենսդրության պահանջները:

7. Ընդհանուր գործընթացին մասնակցի միանալու ընթացակարգի կատարումը ներառում է՝

ա) Եվրասիական տնտեսական հանձնաժողովի (այսուհետ՝ Հանձնաժողով) անդամ պետության կողմից ընդհանուր գործընթացին մասնակցի միանալու մասին տեղեկացնելը (նշելով տեղեկատվական փոխգործակցության ապահովման համար պատասխանատու լիազոր մարմինը եւ միացման պլանավորվող ժամկետները, որոնցում հաշվի են առնվում սույն կարգով նախատեսված՝ միացման միջոցառումների կատարման ամենավերջին ժամկետները)՝ «««Մաքսային տարանցում» մաքսային ընթացակարգին համապատասխան ապրանքների փոխադրումների վերահսկման ընթացքում Եվրասիական տնտեսական միության անդամ պետությունների մաքսային մարմինների միջեւ էլեկտրոնային փաստաթղթերի եւ (կամ) տեղեկությունների փոխանակման ապահովում» ընդհանուր գործընթացի՝ Եվրասիական տնտեսական միության ինտեգրված տեղեկատվական համակարգի միջոցներով իրագործման ժամանակ տեղեկատվական փոխգործակցությունը կանոնակարգող տեխնոլոգիական փաստաթղթերի մասին» Եվրասիական տնտեսական հանձնաժողովի կոլեգիայի 2023 թվականի նոյեմբերի 21-ի թիվ 162 որոշմամբ (այսուհետ՝ Տեխնոլոգիական փաստաթղթերի հաստատման մասին Հանձնաժողովի կոլեգիայի որոշում) հաստատված տեխնոլոգիական փաստաթղթերի հրապարկման օրվանից 1 ամսվա ընթացքում.

բ) անհրաժեշտության դեպքում անդամ պետության նորմատիվ իրավական ակտերում տեխնոլոգիական փաստաթղթերի պահանջների կատարման համար անհրաժեշտ փոփոխություններ կատարելը՝ Տեխնոլոգիական փաստաթղթերի հաստատման մասին Հանձնաժողովի կոլեգիայի որոշումն ուժի մեջ մտնելու օրվանից 2 ամսվա ընթացքում.

գ) ընդհանուր գործընթացին միացող մասնակցի տեղեկատվական համակարգի մշակումը (լրամշակումը)՝ Տեխնոլոգիական փաստաթղթերի հաստատման մասին Հանձնաժողովի կոլեգիայի որոշումն ուժի մեջ մտնելու օրվանից 5 ամսվա ընթացքում.

դ) ընդհանուր գործընթացին միացող մասնակցի տեղեկատվական համակարգի միացումն ազգային սեգմենտին, եթե այդ միացումը նախկինում չի իրականացվել՝ Տեխնոլոգիական փաստաթղթերի հաստատման մասին Հանձնաժողովի կոլեգիայի որոշումն ուժի մեջ մտնելու օրվանից 5 ամսվա ընթացքում.

ե) ընդհանուր գործընթացին միացող մասնակցի կողմից ադմինիստրատորի տարածած տեղեկատուների եւ դասակարգիչների ստացումը՝ Տեխնոլոգիական փաստաթղթերի հաստատման մասին Հանձնաժողովի կոլեգիայի որոշումն ուժի մեջ մտնելու օրվանից 3 ամսվա ընթացքում.

զ) ընդհանուր գործընթացին միացող մասնակցի տեղեկատվական համակարգի եւ անդամ պետության ազգային սեգմենտի օպերատորի տեղեկատվական համակարգի միջեւ տեղեկատվական փոխգործակցության փորձարկումը եւ Հանձնաժողովին փորձարկման այդ տեսակի հաջող անցկացման մասին տեղեկացնելը՝ Տեխնոլոգիական փաստաթղթերի հաստատման մասին Հանձնաժողովի կոլեգիայի որոշումն ուժի մեջ մտնելու օրվանից 6 ամսվա ընթացքում.

է) ընդհանուր գործընթացին միացող մասնակիցների տեղեկատվական համակարգերի միջեւ տեղեկատվական փոխգործակցության՝ տեխնոլոգիական փաստաթղթերի պահանջներին համապատասխանության մասով փորձարկումը՝ Տեխնոլոգիական փաստաթղթերի հաստատման մասին Հանձնաժողովի կոլեգայի որոշումն ուժի մեջ մտնելու օրվանից 9 ամսվա ընթացքում:

8. Սույն կարգի 6-րդ եւ 7-րդ կետերին համապատասխան՝ պահանջների պահպանման եւ գործողությունների հաջող կատարման պայմանով ընդհանուր գործընթացի մասնակիցների միջեւ տեղեկությունների հետագա փոխանակումն իրականացվում է ընդհանուր գործընթացի իրագործման ժամանակ տեղեկատվական փոխգործակցությունը կանոնակարգող տեխնոլոգիական փաստաթղթերին համապատասխան:

9. Հանձնաժողովն իրականացնում է տեղեկատվական փոխգործակցության փորձարկման անցկացման եւ ընդհանուր գործընթացի գործարկման աշխատանքների պլանավորում եւ համակարգում, ինչպես նաեւ անդամ պետության լիազոր մարմիններ հարցում է կատարում ընդհանուր գործընթացին միացող մասնակիցների տեղեկատվական համակարգերի միջեւ տեղեկատվական փոխգործակցության՝ տեխնոլոգիական փաստաթղթերի պահանջներին համապատասխանության մասով փորձարկմանը պատրաստականության ժամկետների մասին եւ փոխանցում ստացված տեղեկատվությունը մյուս անդամ պետությունների լիազոր մարմիններին: Տեղեկատվական փոխգործակցության փորձարկման եւ ընդհանուր գործընթացի գործարկման աշխատանքների կազմակերպման նպատակով Հանձնաժողովը Տեխնոլոգիական փաստաթղթերի հաստատման մասին Հանձնաժողովի կոլեգիայի որոշումն ուժի մեջ մտնելու օրվանից 3 ամսվա ընթացքում ապահովում է փորձնական օրինակով փորձարկումների ծրագրի եւ մեթոդակարգի պատրաստումը եւ դրա ուղարկումն ընդհանուր գործընթացի մասնակիցներին եւ անդամ պետությունների ազգային սեգմենտների օպերատորներին:

10. Ընդհանուր գործընթացին բոլոր մասնակիցների միաժամանակյա միացումն ապահովելու նպատակով անդամ պետություններն ապահովում են ընդհանուր գործընթացի գործարկման ընթացակարգի կատարումը՝ Տեխնոլոգիական փաստաթղթերի հաստատման մասին Հանձնաժողովի կոլեգիայի որոշումն ուժի մեջ մտնելու օրվանից 9 ամիսը չգերազանցող ժամկետում:

11. Ընդհանուր գործընթացը գործարկելուց հետո ընդհանուր գործընթացի շրջանակներում տեղեկատվական փոխգործակցությունն իրականացվում է Միության ինտեգրված տեղեկատվական համակարգի օգտագործմամբ՝ ընդհանուր գործընթացի իրագործման ժամանակ տեղեկատվական փոխգործակցությունը կանոնակարգող տեղեկատվական փաստաթղթերին համապատասխան՝ հաշվի առնելով սույն կարգի 12-րդ կետում սահմանված առանձնահատկությունները:

12. «Մաքսային տարանցում» մաքսային ընթացակարգերի մասով, որոնց համապատասխան ապրանքների բացթողման մասին տեղեկություններն ուղարկվել են նշանակման կենտրոնական մաքսային մարմին Մաքսային միության անդամ պետությունների մաքսային ծառայությունների միացյալ կոլեգիայի՝ 2015 թվականի հունիսի 4-ի թիվ 15/6 որոշմամբ հաստատված՝ «Մաքսային տարանցում» մաքսային ընթացակարգին համապատասխան ապրանքների փոխադրումների վերահսկման ժամանակ Մաքսային միության անդամ պետությունների մաքսային մարմինների տեղեկատվական փոխգործակցության տեխնոլոգիայի (այսուհետ՝ Տեխնոլոգիա) պահանջներին համապատասխան, եւ որոնց գործողությունն ընդհանուր գործընթացը գործարկելու օրվա դրությամբ ավարտված չէ (դադարեցված չէ), տեղեկատվական փոխգործակցությունն իրականացվում է նշված Տեխնոլոգիայի իրագործման նպատակով տեղեկատվական փոխգործակցության համար կենտրոնական մաքսային մարմինների կողմից կիրառվող ծրագրային եւ տեխնիկական լուծումների օգտագործմամբ:

Ընդհանուր գործընթացի գործարկումից հետո տեղեկատվական փոխգործակցության անընդհատության ապահովման նպատակով ընդհանուր գործընթացի մասնակիցների միջեւ այդ տեղեկատվական փոխգործակցությանը խոչընդոտող արտակարգ իրավիճակների առաջացման դեպքում ընդհանուր գործընթացի իրագործման ժամանակ տեղեկատվական փոխգործակցությունը կանոնակարգող տեխնոլոգիական փաստաթղթերին համապատասխան փոխգործակցության մասնակիցների եւ Հանձնաժողովի կողմից ապահովվում է տեխնիկական աջակցություն Տեխնոլոգիայի շրջանակներում տեղեկատվական փոխգործակցության համար կենտրոնական մաքսային մարմինների կողմից կիրառվող ծրագրային եւ տեխնիկական լուծումների գործառմանը: Այդ աջակցության ժամկետը կազմում է ընդհանուր գործընթացի գործարկման օրվանից սկսած՝ 9 ամիս:

Տեխնոլոգիայի շրջանակներում տեղեկատվական փոխգործակցության համար կենտրոնական մաքսային մարմինների կողմից կիրառվող ծրագրային եւ տեխնիկական լուծումների գործառմանը տեխնիկական աջակցության ժամկետի ընթացքում Տեխնոլոգիային համապատասխան տեղեկատվական փոխգործակցությանը ժամանակավոր անցումը կարող է իրականացվել երկու եւ ավելի անդամ պետությունների կենտրոնական մաքսային մարմինների պայմանավորվածության հիման վրա, որոնցից մեկի մոտ առաջացել է արտակարգ իրավիճակ, որի վերացման համար երկար ժամանակ է պահանջվում:»:

\_\_\_\_\_\_\_\_\_\_\_\_\_\_\_